b'\n_START_ARTICLE_\nMarie Jos\xc3\xa9 af Belgien\n_START_SECTION_\nBiografi\n_START_PARAGRAPH_\nPrinsesse Marie Jos\xc3\xa9 blev f\xc3\xb8dt den 4. august 1906 i Oostende i Belgien som yngste barn og eneste datter af Albert 1. af Belgien og Elisabeth af Bayern._NEWLINE_Hun blev gift 8. januar 1930 med den italienske kronprins, Umberto. Parret fik fire b\xc3\xb8rn._NEWLINE_Forud for en folkeafstemning om monarkiets bevarelse i Italien den 12. juni 1946, valgte den dav\xc3\xa6rende konge, Victor Emanuel 3. af Italien, at abdicere til fordel for sin s\xc3\xb8n, i h\xc3\xa5bet om dermed at redde monarkiet. Ved denne abdikation blev Maria Jos\xc3\xa9 samtidig dronning af Italien. Folkeafstemningen gav dog 54% for en republik og parret m\xc3\xa5tte derfor forlade landet. Umberto tog til Portugal, hvor han blev resten af sit liv, mens Maria Jos\xc3\xa9 tog b\xc3\xb8rnene med til Schweiz. Parret blev dog aldrig officielt skilt. Hun d\xc3\xb8de af lungekr\xc3\xa6ft i 2001.'